Кавказым и Кубокыр ди щIалэхэм къахь
Сочэ къалэ дэт «Аквалоо» спорт IуэхущIапIэм гъатхэ-пэм и 24 — 27-хэм щекIуэкIащ Кавказым и Кубокыр каратэмкIэ къэхьыным теухуа зэхьэзэхуэ зэIуха. Абы хэтащ спортсмен 600-м щIигъу.
Къэбэрдей-Балъкъэрым икIахэм зэхьэзэхуэм къыщахьащ медаль зэмылIэужьыгъуэу 15. Ахэм ящыщу 8-р дыщэщ, 5-р дыжьынщ, 2-р жэзщ.
Командэ зэпеуэм и финал зэIущIэм ди щIалэхэм Армением и лIыкIуэхэр 3:2-уэ щыхагъэщIащ икIи цIыхухъухэм я гуп зэпеуэм япэ увыпIэр къыщахьащ.
Къэбэрдей-Балъкъэрым и командэ къыхэхар зэхьэзэхуэм хуагъэхьэзыращ Щомахуэ Владимир, Гуэбэшы Аслъэн, Могилевец Евгений, Нэхущ Руслан сымэ.
МЭЗКУУ Къан.
